RTSH

Η RTSH (Αλβανικά: Radio Televizioni Shqiptar, ράντιο τελεβιζιόνι σκιπτάρ, Αγγλικά: Albanian Radio and Television, Ελληνικά: Αλβανική Ραδιοφωνία Τηλεόραση) είναι ο δημόσιος ραδιοτηλεοπτικός φορέας της Αλβανίας, που ιδρύθηκε το 1938 στα Τίρανα. Η RTSH εκπέμπει με τρεις αναλογικούς τηλεοπτικούς σταθμούς που ονομάζονται Televizioni Shqiptar (TVSH), τέσσερις ψηφιακούς τηλεοπτικούς σταθμούς που ονομάζονται RTSH και τρεις ραδιοφωνικούς σταθμούς που χρησιμοποιούν το όνομα Radio Tirana. Επιπλέον, τέσσερις τοπικοί ραδιοφωνικοί και τηλεοπτικοί σταθμοί λειτουργούν στο Αργυρόκαστρο, την Κορυτσά, το Κούκεσι και τη Σκόδρα. Η διεθνής τηλεοπτική εκπομπή μέσω δορυφόρου ξεκίνησε το 1993 και εστιάζει στις αλβανόφωνες κοινότητες του Κοσόβου, της Σερβίας, της Βόρειας Μακεδονίας, του Μαυροβουνίου και της βορείου Ελλάδας, καθώς και στην Αλβανική διασπορά στην υπόλοιπη Ευρώπη. Από το 1999, η RTSH είναι μέλος της Ευρωπαϊκής Ραδιοτηλεοπτικής Ένωσης.

 Το ξεκίνημα της RTSH ξεκινά με την δημιουργία του ραδιοφωνικού σταθμού Radio Tirana στις 28 Νοεμβρίου 1938. Το 1987, 66 ώρες προγράμματος μεταδίδονταν σε 20 διαφορετικές γλώσσες κάθε μέρα. Το πρώτο δοκιμαστικό πρόγραμμα προβλήθηκε στις 29 Απριλίου 1960 στις 6 μ.μ. Η επίσημη έναρξη έγινε στις 1 Μαΐου του 1960. Οι έγχρωμες μεταδόσεις ξεκίνησαν το 1981 και έγιναν μόνιμες το 1982. Το 2002 η TVSH αναδείχθηκε δεύτερη σε αριθμό ακροατηρίου με ποσοστό 17,1%. Το δεύτερο κανάλι, η TVSH 2, ξεκίνησε πειραματικές μεταδόσεις το 2003. Το 2012, κάποια ψηφιακά τηλεοπτικά κανάλια άρχισαν να μεταδίδουν με το λογότυπο της RTSH. Παρά το μικρό μέγεθος της χώρας και τις πρακτικές απομόνωσης, το Radio Tirana ήταν ένας σημαντικός τηλεοπτικός φορέας διεθνώς κατά τη διάρκεια του Ψυχρού Πολέμου. Μετά τη συμμαχία της Αλβανίας με την Κίνα κατά τις δεκαετίας του 1960 και του 1970, η επίσημη πολιτική της RTSH ήταν κοντά στην Σοσιαλιστική Δημοκρατία της Κίνας. Κατά τη δεκαετία του 1970, ο σταθμός εξέπεμπε στην Ευρώπη στα 1214 kHz, προκαλώντας προβλήματα παρεμβολών στο Βρετανικό BBC Radio One το οποίο εξέπεμπε στην ίδια συχνότητα. Η RTSH κυριάρχησε στο τηλεοπτικό πεδίο της Αλβανίας κατά τα μέσα της δεκαετίας του 1990. Μία από τις σημαντικότερες αντικομμουνιστικές εκπομπές ήταν αυτή του ταλαντούχου παρουσιαστή Adi Krasta, με τίτλο Rreth Fatit për 12-Javë. Η TVSH είναι γνωστή για τις παραγωγές ντοκιμαντέρ για την Αλβανική εθνική κληρονομιά σε υψηλή ποιότητα. Η ενότητα του Θεάτρου στην Οθόνη παρουσίαζε δραματικές ή κωμικές παραστάσεις των προηγούμενων ετών. RTSH 1 HD Μεταδίδει πρόγραμμα που συνδυάζει την ενημέρωση και την ψυχαγωγία RTSH 2 HD Μεταδίδει ψυχαγωγικό πρόγραμμα, καθώς και σύντομα δελτία ειδήσεων RTSH 3 HD Μεταδίδει πολιτιστικό πρόγραμμα σχετικά με την ιστορία της Αλβανίας και πρόγραμμα για τους κατοίκους της Διασποράς RTSH 24 Μεταδίδει 24ωρο ενημερωτικό πρόγραμμα RTSH Sport HD Μεταδίδει αλβανικό και ξένο αθλητικό πρόγραμμα RTSH Muzikë Μεταδίδει αλβανικό και ξένο μουσικό πρόγραμμα RTSH Fëmijë Μεταδίδει ξένο παιδικό πρόγραμμα (μεταγλωττισμένο στα Αλβανικά τις περισσότερες φορές), αλλά και παιδικό πρόγραμμα δικής του παραγωγής RTSH Shkollë Μεταδίδει εκπομπές βασισμένες στα μαθήματα των σχολείων της Αλβανίας, καθώς και ντοκιμαντέρ RTSH Agro Μεταδίδει εκπομπές μαγειρικής και εκπομπές προορισμένες για τους αγρότες RTSH Film Μεταδίδει ξένες ταινίες και σειρές RTSH Shqip Μεταδίδει αλβανικές παλιές ταινίες και μαγνητοσκοπημένες εκδηλώσεις RTSH Plus Μεταδίδει πρόγραμμα από το αρχείο του RTSH RTSH Kuvend Μεταδίδει ζωντανά τις συσκέψεις του αλβανικού κοινοβουλίου RTSH Sat Το δορυφορικό κανάλι που εκπέμπει το πρόγραμμα (συγκεκριμένων) καναλιών του RTSH στην Ευρώπη) Radio Tirana Εστιάζει σε ειδήσεις και εκπομπές συζητήσεων Radio Tirana 2 Το πρόγραμμα του περιέχει μουσικές εκπομπές Radio Tirana 3 Το πρόγραμμα του περιέχει πολιτιστικές εκπομπές Radio Tirana International Το πρόγραμμα του εστιάζει στους ξένους που επισκέπτονται ή ζουν στην Αλβανία Radio Tirana Klasik Εστιάζει σε πρόγραμμα αφιερωμένο στην κλασική μουσική RTSH Muzikë Radio Μεταδίδει τον ήχο από το τηλεοπτικό RTSH Muzikë Radio Tirana Jazz Εστιάζει στην τζαζ μουσική Radio Tirana Fëmijë Εστιάζει στην παιδική μουσική Radio Televizioni Gjirokastra Τοπική ραδιοτηλεοπτική υπηρεσία του RTSH με έδρα το Αργυρόκαστρο Radio Televizioni Korça Τοπική ραδιοτηλεοπτική υπηρεσία του RTSH με έδρα την Κορυτσά Radio Kukësi Τοπική ραδιοφωνική υπηρεσία του RTSH με έδρα το Κούκεσι, που πρόσφατα ξεκίνησε και τηλεοπτικό πρόγραμμα Radio Shkodra Τοπική ραδιοφωνική υπηρεσία του RTSH με έδρα την Σκόδρα Cobani, Agron. Ju flet Tirana..., Tirana, Toena: 2010. Official Website Radio Tirana 3 at CHEcast RTSH Youtube Channel TVSH Newsdesk Youtube Channel Radio Kukesi Live Streaming RTGJ Radio Televizioni Gjirokastra Youtube Channel RTV Korca Youtube Channel